钦定古今图书集成/明伦汇编/家范典/第052卷 > 明徐三重家则 > 《五代史义儿传序》宋·欧阳修
## 钦定古今图书集成/明伦汇编/家范典/第052卷 > 明徐三重家则 > 《五代史义儿传序》宋·欧阳修

呜呼！世道衰，人伦坏，而亲疏之理反其常。干戈起于
骨肉，异类合为父子。开平、显德五十年间，天下五代，
而实八姓，其三出于丐养。盖其大者取天下，其次立
功名，位将相，岂非因时之隙，以利合而相资者邪？唐
自号“沙陀”，起代北，其所与俱，皆一时雄杰虣武之士，
往往养以为儿，号“义儿军。”至其有天下，多用以成功
业，及其亡也亦由焉。太祖养子多矣，其可纪者九人，
其一是为明宗，其次曰嗣昭、嗣本、嗣恩、存信、存孝、存
进、存璋、存贤，作《义儿传》。